Forus/Sandnes Ravens

Forus/Sandnes Ravens, offisielt Forus/Sandnes Ishockeyklubb, (stiftet høsten 1993 som Sandnes Ishockeyklubb) er en ishockeyklubb fra Forus, Sandnes. Klubbens A-lag spiller i 2. divisjon, mens andrelaget spiller i 3. divisjon avdeling vest.

Historikk 
Klubben ble stiftet høsten 1993 som Sandnes Ishockeyclub av Dag Henning Saurdal , Geir Magne Lunde , Carl Gunnar Vatne og Sven Erik Mauland. I starten var det kun trening én gang i uken, men i 1999/2000-sesongen tok klubben steget opp til å spille i Norges Ishockeyforbunds nasjonale 3. divisjon, selv om det i starten bare var motstandere fra Østlandet.

Ravens vant 3. divisjon i 2007/08-sesongen og rykket opp i 2. divisjon, med et andrelag værende igjen i 3. divisjon. Begge lagene havnet midt på tabellen i 2008/09-sesongen, men grunnet spillerflukt til Stavanger Oilers (bl.a. Christian Dahl Andersen) var det ikke mulig å stille godt nok lag i 2. divisjon foran 2009/10-sesongen.

Foran 2010/11-sesongen gikk klubben i bresjen for en deling av 3. divisjon i én Vestlandsavdeling og én Østlandsavdeling, noe som ble mulig grunnet nye lag i Haugesund (Haugesund Seagulls) og på Nærbø (Nærbø Farmers, i tillegg til Lyderhorn Gladiators fra Bergen. Ravens vant Vestlandsavdelingen og slo vinneren av Østlandsavdelingen, Kråkene fra Moss, med 9–7 sammenlagt over to kamper.

Tabellen

Eksterne lenker 
 

Ishockeyklubber i Norge
Idrettslag i Sandnes
Idrettslag etablert i 1994